Razvojni centar Agnews
Razvojni centar Agnews (Agnews Developmental Center) je psihijatrijska i medicinska ustanova, sad locirana u San Hozeu. Originalno ime Centra je bilo Veliko utočište za umobolne (en.The Great Asylum for the Insane). Osnovan je 1885. kao ustanova za brigu o mentalno bolesnim. Glavna zgrada (od crvene cigle) je bila smještena pored sela Agnew, koje je kasnije postalo dio Santa Klare. Tokom zemljotresa 1906. Centar je postao poznat kao mjesto sa najviše stradalih u zemljotresu. Dnevne novine The Daily Palo Alto su izvijestile :,,Pozicija ljudi u Agnewsu je kritična, puno umobolnih je pobjeglo iz razrušenog Utočista i lutaju zemljom." Poginulo je 117 pacijenata i ljudi zaposlenih u Utočištu i sahranjeni su u masovnoj grobnici u dvorištu. Glavna zgrada i neke druge su nepopravljivo oštećene. Posle nesreće , Agnews je obnovljen u tzv. Mediterranean Revival stilu. Ponovo je otvoren 1911. kao Državna mentalna bolnica Agnews (en.Agnews State Mental Hospital) i izgledao kao univerzitetski kampus sa dvospratnim zgradama. Ustanova je bila mali samodovoljni grad sa prodavnicama, farmom svinja, baštom sa povrćem, parnim sistemom za grijanje i čak vatrogacima. Ustanova je imala i svoju željezničku stanicu. Zgrada stanice je je demolirana i uništena 1990-ih. Agnews je 1926. prikljucen i drugi kampus, nekoliko milja istočno od San Hozea. Na vrhuncu Centar se proslavio po progresivnim i blagim tretmanima mentalno bolesnih. Osobe sa razvojnim ograničenjima su prvo upućivane na specijalni program za rehabilitaciju. Mnogi programi za mentalno oboljele su prekinuti širom države 1972. kao rezultat kontraverznnih zakona guvernera Kalifornije Ronalda Regana. Od tada Centar jedino služi za tretman i brigu pacijenata sa ograničenjima u razvoju. Originalni zapadni kampus je zatvoren 1998. kao dio plana da se redukuje i eventualno zatvori Centar.